Innhold

# Redigering av kurver

Et kurvet linjestykke består av to datapunkter (endepunkter) og to kontrollpunkter (håndtak). En kontrollelementlinje forbinder et kontrollpunkt til et datapunkt. Du kan endre formen av en kurve ved å gjøre om et datapunkt til en annen type, eller ved å dra kontrollelementets punkter til et annet sted.

Du kan også redigere linjens egenskaper ved å merke linjen og velge Format → Strek.

For å se datapunktene og kontrollpunkterne til en kurvet linje kan du merke linjen og trykke på Punkter ikonet på verktøylinjen Tegning. Datapunktene er angitt med firkanter og kontrollpunktene med sirkler. Et kontrollpunkt kan overlappe et datapunkt.

### For å justere et kurvet linjesegment:

1. Merk en kurvet linje, og trykk så på ikonet Punkter på verktøylinjen Tegning.

2. Gjør en av de følgende:

- Dra i et datapunkt for å endre linjestørrelsen. Hvis et kontrollpunkt ligger over datapunktet, dra kontrollpunktet inntil du kan se datapunktet, og dra så i datapunktet.

- Dra i et kontrollpunkt. Kurven drar i retningen som du drar kontrollpunktet i.

### For å dele en kurvet linje:

Du kan bare dele en kurvet linje som har tre eller flere datapunkter.

1. Merk en kurvet linje, og trykk så på ikonet Punkter på verktøylinjen Tegning.

2. Merk et datapunkt, og trykk så på Del opp kurve-ikonet på verktøylinjen Rediger punkter.

### For å opprette en lukket figur:

1. Merk en kurvet linje, og trykk så på ikonet Punkter på verktøylinjen Tegning.

2. På verktøylinjen Rediger punkter, klikk på ikonet Lukk bézier.

### For å gjøre om et datapunkt på en kurvet linje:

1. Merk en kurvet linje, og trykk så på ikonet Punkter på verktøylinjen Tegning.

2. Klikk på datapunktet du vil gjøre om, og gjør en av følgende:

- For å gjøre om datapunktet til et utjevningspunkt, klikk på Jevn overgang-ikonet på verktøylinjen Rediger punkter.

- For å gjøre om datapunktet til et symmetripunkt, trykk på Symmetrisk overgang-ikonet på verktøylinjen Rediger punkter.

- For å gjøre om datapunktet til et hjørnepunkt, trykk på Hjørnepunkt-ikonet på verktøylinjen Rediger punkter.

### For å legge til et datapunkt:

1. Merk en kurvet linje, og trykk så på ikonet Punkter på verktøylinjen Tegning.

2. På verktøylinjen Rediger punkter, trykk på ikonet Sett inn punkter.

3. Trykk på linjen der du vil legge til punktet, og dra en kort avstand.

Hvis et datapunkt ikke har et kontrollpunkt, merk datapunktet, og trykk så på Gjør om til kurve-ikonet på verktøylinjen Rediger punkter.

### For å slette et datapunkt:

1. Merk en kurvet linje, og trykk så på ikonet Punkter på verktøylinjen Tegning.

2. Trykk på punktet som du vil slette.

3. På verktøylinjen Rediger punkter, klikk på ikonet Slett punkter.

Lignende emner

Verktøylinjen «Rediger punkter»

Tegning av kurver

Omgjøring av bilder til vektorgrafikk

Konvertering av 2D-objekter til kurver, polygoner og 3D-objekter

Omgjøring av teksttegn til tegneobjekter